Längelmäen sankarimuistomerkki

Längelmäen sankarimuistomerkki on vuosien 1939–44 sodissa kaatuneiden sankarivainajien muistomerkki Längelmäen vanhalla hautausmaalla Längelmäen kirkon luona Längelmäellä Orivedellä Pirkanmaalla.Orivesi, Längelmäen sankarihautausmaa; Sotasampo.Fi Nykyinen muistomerkki on paikalla toinen. 

Ensimmäinen sankarivainajien muistomerkki paljastettiin 25.6.1950. Sen oli suunnitellut arkkitehti Einari Teräsvirta. Muistomerkki oli muodoltaan liuskakivinen paasi. Tämä muistomerkki purettiin nykyisen muistomerkin tieltä vuonna 1967.

Uusi muistomerkki paljastettiin 6.12.1967. Sen suunnitteli myös Teräsvirta.

Vuonna 2017 osana Suomi 100 -juhlallisuuksia muistomerkkiin liitettiin muistolaatta Tolvajärven taistelussa 1939 kaatuneille. Aloitteentekijänä uuden muistomerkin hankkimiselle olivat Längelmäen sotaveteraanit. Muistokiven hankkivat sotaveteraanien jälkeläiset. Paljastusjuhla oli itsenäisyyspäivänä 6.12.2017.  Juuri Längelmäkeä sota koetteli raskaasti: sankarivainajia oli 197, ja suuri osa näistä Tolvajärven taistelussa.

Katso myös
 Luettelo Oriveden julkisista taideteoksista ja muistomerkeistä

Lähteet

Luokka:Suomen muistomerkit
Luokka:Längelmäki
Luokka:Oriveden rakennukset ja rakennelmat